“ਛੁਪਿਆ ਧਰਮ ਜਦੋਂ ਜੱਗ ਕੂੜਾ ਪਸਾਰਾ ਹੋਇਆ ਸੀ ਪਾਪ-ਕਦਮੀ ਧਰਤੀ ਦਰ ਤੇ ਆ ਕੁਰਲਾਈ। ਸੁਣੀ ਪੁਕਾਰ ਹਰੀ ਨ। ਰਹਿਮਤ ਕੀਤੀ ਦੁਖੀਆਂ ਤੇ ਆਪਣੀ ਜ਼ੋਤ ਨੁਰਾਨੀ ਸਾਖਿਆਤ ਪ੍ਰਗਟਾਈ।” ਸਿੱਖ ਜਗਤ ਦੇ ਦੂਜੇ ਗੁਰੂ ਭਾਈ ਲਹਿਣਾ ਜਾਂ ਗੁਰੂ ਅੰਗਦ ਦੇਵ ਜੀ ਦਾ ਜਨਮ ਤਾ ਮਾਰਚ 1504 ਈ. ਨੂੰ ਮੱਤੇ ਦੀ ਸਰਾਂ ਵਿਖੇ ਪਿਤਾ ਫੇਰੂ ਮੱਲ ਜੀੇ ਦੇ ਘਰ ਮਾਤਾ ਰਾਮੋਂ ਜੀ ਦੀ ਕੁੱਖੋਂ ਹੋਇਆ। ਇਨ੍ਹਾਂ ਦੀ ਸ਼ਾਦੀ 15 ਸਾਲ ਦੀ ਉਮਰ ਵਿੱਚ ਸੰਮਤ 1576 ਨੂੰ ਖਡੂਰ ਦੇ ਖੱਤਰੀ ਪਰਿਵਾਰ ਦੇਵੀ ਚੰਦ ਜੀ ਦੀ ਸਪੁੱਤਰੀ ਮਾਤਾ ਖੀਵੀ ਨਾਲ ਹੋਇਆ। ਆਪ ਜੀ ਘਰ ਬਾਬਾ ਦਾਸੂ ਜੀ, ਬਾਬਾ ਦਾਤੂ ਜੀ ਅਤੇ ਬੀਬੀ ਅਮਰੋ ਅਤੇ ਬੀਬੀ ਅਨੋਖੀ ਜੀ ਨੇ ਜਨਮ ਲਿਆ। ਗੁਰੂ ਨਾਨਕ ਦੇਵ ਜੀ ਨੇ 17 ਹਾੜ੍ਹ 1596 ਈ. ਨੁੂੰ ਗੁਰੂ ਅੰਗਦ ਦੇਵ ਜੀ ਨੂੰ ਗੁੁਰਗੱਦੀ ਉੱਪਰ ਬਿਠਾਇੱਆ। ਗੁਰੂ ਅੰਗਦ ਦੇ ਜੀ ਨੂੰ ਗੁਰਗੱਦੀ ਉੱਤੇ ਬਿਠਾਉਣ ਸੰਬੰਧੀ ਤੁਕ ਸੀ੍ਰ ਗੁਰੂ ਅੰਗਦ ਦੇਵ ਗੁਰ ਚੇਲਾ, ਚੇਲਾ ਗੁਰੂ ਪੁਸਤਕ ਵਿੱਚ ਮਿਲਦੀ ਹੈ। ਜੋ ਇਸ ਤਰ੍ਹਾਂ ਹੈ। “ਮਾਰਿਆ ਸਿੱਕਾ ਜਗਤ ਵਿੱਚ ਨਾਨਕ ਨਿਰਮਲ ਪੰਥ ਚਲਾਇਅ। ਥਾਪਿਆ ਲਹਿਣਾ ਜੀਂਵਦੇ ਗੁਰਿਆਈ ਸਿਰਿ ਛੱਤ੍ਰ ਫਿਰਾਇਆ।” ਗੁਰੂ ਅੰਗਦ ਦੇਵ ਜੀ 12 ਸਾਲ 9 ਮਹੀਨੇ 17 ਦਿਨ ਗੁਰਤਾ ਕਰਕੇ ਅਤੇ ਸਾਰੀ ਅਵਸਥਾ 47 ਸਾਲ 11 ਮਹੀਨੇ 29 ਦਿਨ ਭੋਗ ਕੇ ਸੰਮਤ 1 ਵੈਸਾਖ 1609 ਨੂੰ ਖਡੂਰ ਚ ਜੋਤੀ ਜੋਤ ਸਮਾਏ। ਗੁਰੂ ਅੰਗਦ ਬਾਣੀ ਦੀ ਕਲਾਤਮਿਕਤਾ ਗੁਰੂ ਅੰਗਦ ਦੇਵ ਜੀ ਦ ਬਾਣੀ ਸ਼ੀ੍ਰ ਗੁਰੂ ਗ੍ਰੰਥ ਸਾਹਿਬ ਵਿੱਚ ਸਿਰਫ ਸਲੋਕ ਹੀ ਹਨ। ਜੋ ਗਿਣਤੀ ਵਿੱਚ 63 ਹਨ। ਗੁਰੂ ਅੰਗਦ ਦੇਵ ਜੀ ਦੀ ਬਾਣੀ ਰਚਨਾ ਦਾ ਪ੍ਰੇਰਨਾ ਸਰੋਤ ਗੁਰਮਤਿ ਦੁਆਰਾ ਅਧਿਆਤਮਕ ਗਿਆਨ ਅਮਲੀ ਅਨੁਭਵ ਹੈ।